UBERA ARANZETA (EH Bildu, 2015-10-08):
Orbegozo jauna, ez dut esan erraza denik Estatuarekin negoziatzea.
Ikustea besterik ez dago ez bakarrik Osakidetzan, edo kontzertuarekin zer gertatzen ari den gure konpetentziekin, eta abar luze bat.
Beraz, badakigu zein den zailtasuna eta ikustea besterik ez dago Barrio jaunak mahai gainean jarri dituen aitzakia guztiak, ulergarriak izan daitezkeenak ikusita Alderdi Popularrak Estatu espainiarrean zer egin duen osasun sistema publikoarekin.
Baina niri herritar bezala, Osakidetzako erabiltzaile bezala inporta zait Osakidetza, inporta zait zer gertatzen den eta bere etorkizuna, eta pentsatu nahi dut Gobernuari ere inporta zaiola. Eta ezin duguna egin da milaka eta milaka pertsona etengabe dantzan aritu, beraien bizitza pertsonalak, profesionalak baldintzatu.
Esaterako, fisioterapeutan, zenbat lanpostu atera dira? Hamar, hamar!
Guk ezin ditugu jendea horrela ibili, jakin gabe, ziurtasunik gabe zer gertatuko den, beraien lanpostuekin zer egingo den... Beraien eguneroko guztia baldintzatzen ari gara. Eta egin dena da, jada nahikoa da jendea engainatzea, nahikoa da jendea mareatzea erabiltzen ditugun terminoekin.
Zuek etengabe plantila estrukturalak ari zarete hitz egiten. Ez duzue inoiz hitz egiten plantila funtzionalaz, eta plantila funtzionala da egunerokoan behar ditugun pertsona guztiak, langile guztiak, pazienteak, pertsonak tratatzeko eta horretaz ari gara, eta iruditzen zaigu Administrazioaren lehengo ardura dela bere menpeko, bere eskuduntzakoak diren espazioetan jardutea.
Beraz, Osakidetza da Jaurlaritza honen ardurapekoa eta bere ardura izan beharko litzateke Osakidetzako enplegua, lanpostuak ez suntsitzea. Dauden plaza bakanteak, dauden lanpostu guztiak azaleratzea, behin-behinekotasuna murriztea. Datu erreala da.
Aurrekoan, Toña jaunak esaten zuen: "Lan merkatua transformatzen ari da, prekarizatzen ari da". Baina jaun-andreok, Osakidetzako behin-behinekotasuna lan merkatua baino 15 puntu gorago dago eta gure eskuduntzakoa da, gure ardura da.
Orduan, goazen zerbait egitera, goazen zerbait egitera, goazen gure burua engainatzeari uztera eta buelta bat ematera mahai gainean ditugun proposamenei. Hori besterik ez dugu eskatzen, hori besterik ez dugu eskatzen.
Eta gero hitz egiten duzue zuen emendakinetan ospitale berriak sortuko ditugula. Ospitale berri horietan, plan funtzionalak irakurri ezkero, ez dago argi lanpostu horiek guztiak nondik etorriko diren, zeren garbi geratzen da, esaterako, Eibarreko ospitaleko plan funtzionalean lanpostu horiek etorriko direla orain martxan dauden, beste osasun etxeetakoak izango direla berkolokatzea. Edo eta beste lanpostu batzuk kudeaketa pribatukoak izango direla, guztiz irekia uzten da. Orduan, zertan ari gara? Zertan ari gara?
Eta gero, erakunde sanitario integratuekin. Orain, berrantolaketa bat egiten ari gara Osakidetzan eta berrantolaketa hori aprobetxatzen ari gara, bide batez, lanpostuak desagertarazteko, suntsitzeko.
Eta lehen agian termino egokia erabili dudan edo ez. Baina zuen txostenean, giza-baliabideetako txostenean jasotzen da, 2018rako aurrikusten direla hamabost mila eta piku lanpostu desagertuko dira.
Beraz, zein da Gobernu honen planteamendua, Osakidetza, gure osasun sistema publikoa mantentzeko? Zein da? Zein da? Pazienteak berbideratzera sistema pribatura? Hori da? Batzuei negozioa bermatzeko? Hori da, bilatu nahi duguna hemendik urte batzuetara, poliki-poliki, jendea konturatu gabe? Horretara goaz? Ba goazen garbi hitz egitera.
Eta hemen, gure proposamenean batez ere elkarrizketaz hitz egiten da. Elkarrizketaz, zerbait baldin badago nabarmenduta, elkarrizketa da. Eta noski, guztiok hor, bai sindikatuak, bai Gobernua, bai oposizioko taldeak albo batera utzi beharko ditugu hainbat gauza, baldin eta akordioetara iritsi nahi badugu. Baina prest gaude hitz egiteko gauza guzti horietaz.
Eta hemen urgentea da, urgentea da azaleratzea ezkutatuta dauden lanpostu guztiak eta langileria zaindu beharra daukagu, gure kalitatea, osasun kalitatea bermatzeko.
Eta bukatzeko, simplemente una idea, señor Darpón, para que le de una vuelta, para que reflexione, y a ver si de aquí a un tiempo lo propone la Comisión de Salud y nosotros estaremos dispuestos, dispuestas en ese caso para apoyarle.
La idea es, déle una vuelta, ampliar el sistema de incorporación a quienes aprueben la OPE y han quedado sin plaza, puedan acceder a plazas vacantes, con el objetivo de rebajar la tasa de temporalidad actualmente existente, e incrementar y garantizar la estabilidad.
Una idea, desarróllelo.